Fra  område- 
præsidentskabet 


"Zion  må  stå  op" 


Kort  efter  at  kirken  var  blevet  or- 
ganiseret sagde  Herren: 
"Thi  Zion  skal  tiltage  i  skønhed  og 
hellighed,  dets  grænser  skal  udvides  og 
dets  stave  befæstes.  Ja,  sandelig  siger 
jeg  jer,  at  Zion  må  stå  op  og  iføre  sig 
sine  skønne  klæder"  (L&P  82:14, 
fremhævelse  tilføjet). 

Ordene  skal  og  må  viser,  at  kirkens 
og  dens  medlemsskares  vækst  og  hel- 
liggøreise er  af  største  vigtighed.  Det 
er  ikke  noget  der  skal  tages  let  på  eller 
som  skal  tages  for  givet,  ej  heller  skal 
man  arbejde  på  det  en  stund,  for  så  at 
glemme  alt  om  det  igen.  Det  er  et  ved- 
varende stykke  arbejde  for  dem  der 
virkelig  hengiver  sig  til  opbyggelsen  af 
Guds  rige  her  på  jorden. 

Så  er  spørgsmålet:  "Hvordan  står 
Zion  op  og  ifører  sig  sine  skønne  klæ- 
der?" I  skrifterne  antydes  to  vigtige 
handlinger:  a)  en  renselse  af  det  "indre 
kar"  som  medfører  en  større  skønhed 
og  hellighed  (Alma  60:23),  og  (2)  en 
ydre  udvidelse  af  Zions  grænser. 
Handlingerne,  hvoraf  den  ene  er  in- 
dadrettet og  den  anden  udadrettet  er 
indbyrdes  forbundet,  og  når  de  virker 
i  samhørighed  vil  de  styrke  kirkens 
stave. 

Zion  afspejler  det  enkelte  medlems 
liv.  Det  betragtes  og  bedømmes  ud  fra 
denne  søster  eller  hin  broders,  eller 
denne  eller  hin  families  godhed.  Af 
den  årsag  vil  Zions  omdømme  kun 
styrkes  proportionalt  med  medlem- 
mernes helliggøreise  af  sig  selv  ved  at 
de: 


1.  adlyder  evangeliets  love. 

2.  taler  med  Herren  i  vedvarende,  oprig- 
tig, daglig  bøn,  og  faster  regelmæs- 
sigt. 

3.  ransager  skriften  dagligt,  især  Mor- 
mons Bog. 

4.  deltager  regelmæssigt  i  gudstjenester, 
og  deltager  værdigt  i  nadveren  samt 
gør  tempelarbejde. 

5.  yder  retfærdig  tjeneste  såvel  i  kirken 
som  overfor  vor  næste,  der  ikke  er 
medlem. 

Vi  opfordrer  alle  sidste  dages  hellige 
til  at  deltage  mere  konsekvent  i  disse 
fem  rensende  handlinger.  Derved  vil 
hver  enkelt  blive  rodfæstet  i  Kristus  og 
få  hans  billede  prentet  i  sin  bevidsthed 
(se  Alma  5:14).  Desuden  bliver  kirken 
som  helhed  skønnere  og  helligere. 

En  udvidelse  af  Zions  grænser  er  et 
spørgsmål  om  aktivisering  og  omven- 
delse. Aktivisering  er  at  række  ud  til 
dem  fra  vore  egne  rækker,  de  hvis 
styrke  og  indflydelse  i  høj  grad  behø- 
ves. Omvendelse  er  processen  at  nå  ud 
til  dem  udenfor,  hvis  indflydelse  er  en 
ny  tilførsel  af  livsblod  til  kirken.  Disse 
beslægtede  anstrengelser,  aktivisering 
og  omvendelse,  styrker  kirken,  som  il- 
lustreret herunder,  og  medvirker  til 
oprettelsen  af  nye  enheder: 

1.  Forebyggelse. 

a)  Hav  et  stærkt  program  for  Unge 
Mænd  som  inspirerer  de  unge  mænd 
til  at  blive  forfremmet  værdigt  gen- 
nem det  aronske  præstedømme  og 
tage  på  mission. 


b)  Hav  et  stærkt  program  for  Unge 
Piger  som  inspirerer  de  unge  piger 
til  at  leve  i  harmoni  med  Guds  vilje 
og  til  at  forberede  sig  til  at  opfylde 
deres  bestemte  rolle  i  Guds  plan. 

2.  Forløsning. 

a)  Genaktiviser  og  styrk  de  bærere  af 
det  melkisedekske  præstedømme  og 
familier,  som  vakler  i  deres  efterle- 
velse af  evangeliets  principper. 

b)  Hent  vordende  ældster  og  deres 
familier  tilbage  til  fuld  aktivitet  og 
fællesskab. 

3.  Omvendelse. 

Gør  dig  til  ven  med,  og  hjælp  med 
ved  omvendelsen  af  nye  medlemmer 
og  deres  familier.  Hjælp  dem  til  at 
blive  værdige  til  at  modtage  det  mel- 
kisedekske præstedømmes  velsig- 
nelser. 

Herren  omtalte  dem  der  kalder  sig 
selv  ved  hans  navn  og  som  bestræber 
sig, på  at  blive  hans  hellige  (se  L&P 
125:2).  Bør  vi  ikke  helt  og  fuldt  hengi- 
ve os  til  denne  helliggørende  anstren- 
gelse? Er  det  ikke  vort  ansvar  at  hjæl- 
pe Zion  med  at  iføre  sig  sin  styrke  ved 
at  iføre  sig  præstedømmets  myndig- 
hed? (Se  L&P  113:8). 

Vi  beder  til,  at  flere  mænd  vil  mod- 
tage det  melkisedekske  præstedømme 
gennem  forebyggende,  forløsende  og 
omvendende  programmer.  Hvis  det 
sker,  vil  unge  piger,  hustruer  og  børn 
få  evangeliets  fulde  velsignelser,  og 
Zion  vil  "stå  op  og  iføre  sig  sine  skøn- 
ne klæder". 

Skrifterne  vidner 
om  Messias 


Frelsesplanen  blev  åbenbaret  til  Adam 

Af  Gerry  Avant,  Church  News 


"Og  Jakob  (blev  fader  til)  Josef,  Mari- 
as mand.  Af  hende  fødtes  Jesus,  som 
kaldtes  Kristus"  -  Mattæus  1:16 

Skønt  dette  er  første  gang  navnet 
"Jesus"  optræder  i  Bibelen,  er 
der  dog  et  væld  af  løfter  og  pro- 
fetier om  hans  fødsel  og  jordiske  mis- 
sion i  Det  gamle  Testamente. 

Det  gamle  Testamente  er  ikke  alene 
en  indledning  til  Det  nye  Testamente, 
men  også  til  Frelserens  komme.  Det 
gamle  Testamente  profeterer  om  Jesu 
Kristi  komme,  mens  Det  nye  Testa- 
mente fortæller  om  hans  liv,  lærdom- 
me og  mission. 

Det  gamle  Testamente  står  ikke  ene 
med  sit  vidnesbyrd  om  Jesus  Kristus. 
Profeterne  i  Mormons  Bog  bar  vid- 
nesbyrd om  Frelserens  komme,  og 
Den  kostelige  Perle  beretter  detaljeret 
om  hans  frelsesplan,  som  Gud  åben- 
barede den  til  Adam. 

Jesu  navn  nævnes  første  gang  for 
menneskeheden  efter  Adams  fald.  Da 
Gud  åbenbarede  sin  frelsesplan  kaldte 
han  "...på  vor  fader  Adam  med  sin 
egen  røst  og  sagde  ...  omvend  dig  fra 
alle  dine  overtrædelser  og  bliv  døbt, 
ja,  i  vand,  i  min  enbårne  Søns  navn, 
han,  som  er  fuld  af  nåde  og  sandhed, 
han  som  er  Jesus  Kristus,  det  eneste 
navn,  der  skal  gives  under  himmelen, 
hvorved  frelse  vil  komme  til  menne- 
skenes børn  ..."  (Moses  6:52). 

I  Mormons  Bog,  2  Nephi  25:23-26 
fmdes  et  stærkt  vidnedsbyrd  om  Mes- 
sias' komme:  "Thi  vi  arbejder  flittigt 
med  at  skrive  for  at  få  vore  børn  og 
vore  brødre  til  at  tro  på  Kristus  og 
blive  forsonet  med  Gud  ...  Og  vi  taler 
om  Kristus,  vi  glæder  os  i  Kristus,  vi 
prædiker  om  Kristus,  vi  profeterer  om 


Kristus,  og  vi  skriver  i  overensstem- 
melse med  vore  profetier,  for  at  vore 
børn  kan  vide,  til  hvilken  kilde  de  kan 
se  hen  for  at  få  forladelse  for  deres 
synder". 

Ældste  James  E.  Talmage  skrev 
følgende  i  sin  bog  "Jesus  Kristus":  Så- 
ledes bar  skrifterne  på  begge  halvku- 
gler og  til  alle  tider  før  tidernes  midte 
højtideligt  vidnesbyrd  om  Messias' 
visse  komme;  således  forkyndte  de 
gamle  profeter  åbenbaringens  ord,  der 
forudsagde  verdens  Konge  og  Herres 
komme,  gennem  hvem  frelse  alene  er 
tilvejebragt  og  forløsning  fra  døden 
sikret.  Det  er  karakteristisk  for  profe- 
ter, sendt  af  Gud,  at  de  ejer  og  for- 
kynder en  personlig  vished  om  Kristus, 
"Thi  Jesu  vidnesbyrd  er  profetiens 
ånd"  (Åb.  19: 10).  Ikke  ét  ord  af  inspi- 
reret profeti  om  den  store  begivenhed 
har  været  ugyldigt.  Forudsigelsernes 
bogstavelige  opfyldelse  er  rigelig  be- 
kræftelse på  deres  oprindelse  i  gud- 
dommelig åbenbaring  og  afgørende 
bevis  på  Hans  guddommelighed,  hvis 
komme  så  rigeligt  var  blevet  forud- 
sagt," skrev  ældste  Talmage. 

1  sin  bog,  A  Companion  to  Your 
Study  of  the  Old  Testament,  skrev  Da- 
niel H.  Ludlow:  "Mange  af  profetier- 
ne i  Det  gamle  Testamente  der  gik  i 
opfyldelse  på  Det  nye  Testamentes  tid 
drejer  sig  om  "Den  Salvedes"  (Jesus 
Kristus,  Messias)  fødsel,  liv,  lærdom- 
me, mission,  forsoning  og  opstandel- 
se". 

Profeterne  i  Det  gamle  Testamente 
vidste  for  eksempel,  at  Frelseren  ville: 


*  være  af  Davids  slægt.  (2  Samuel  7:13; 
Salme  89:5;  132:17;  Esajas  9:7,  11:1; 
Jeremias  23:5;  33:15). 

*  blive  født  af  en  jomfru.  (Esajas  7: 14). 

*  blive  født  i  Bethlehem  i  Judæa.  (Mika 
5:2). 

*  komme  fra  Ægypten.  (Hoseas  11:1). 
-Ar  vokse  op  i  lande  der  var  underlagt 
Zebuion  og  Naftali,  hvilket  indbefattede 
Nazaret  og  Galilæa.  hvor  et  lys  skulle 
bryde  frem.  (Esajas  9:1-2). 

*  have  magt  over  jordens  fysiske  ele- 
menter. (Esajas  42:5). 

-k  have  magt  over  det  fysiske  legeme, 
helbrede  syge,  give  blinde  synet  og  få 
lamme  til  at  gå.  (Esajas  42:7). 

*  blive  forrådt  for  30  sølvpenge.  (Za- 
karias  11:12-13). 

■A-  bære  verdens  synd  og  manges  ugude- 
ligheder og  overtrædelser. 
(Esajas  53:4-6). 

*  blive  løftet  op  på  et  træ  (korsfæstet) 
og  gennemboret  i  hænder  og  fødder. 
(Zakarias  12:10;  13:6) 

være  med  de  ugudelige  i  sin  død,  og 
med  de  rige  i  sin  grav.  (Esajas  53:9). 

*  opstå  fra  de  døde  og  tilvejebringe  op- 
standelse for  hele  menneskeheden.  (Job 
19:25;  Esajas  25:8;  26:19;  53:12;  Eze- 
kiel  7:12;  Hoseas  13:14). 

*  /å  mange  titler,  som  fx.  "Menneske- 
sønnen," hvilket  betyder  "Hellighedens 
Søn"  eller  "Guds  Søn".  (1  Mosebog 
49:24;  2  Mosebog  3:13;  4  Mosebog 
24:17;  1  Samuel  12:12;  Salme  24:7; 
Esajas  9:6;  43:15;  49:26;  Daniel  7:13). 

Københavns  stavs  spejdertur 
til  Lappland,  sommeren  1986 


Af  Helge  Nørrung 


Ved  stavskonferencen  lørdag 
den  21.  november  1986  minde- 
des drengene  sammen  med 
deres  forældre  og  andre  interesserede 
sommerens  herlige  spejdertur  til  Lap- 
pland. Ved  lysbilleder  og  muntre  ind- 
slag fra  lejrchef  Lars  Østergaard  samt 
øvrige  deltagere  genoplevede  vi  den 
storslåede  natur  600  km  nord  for  po- 
larcirklen. 

1 1  friske  spejdere  samt  3  spejderle- 


dere indledte  historiens  hidtil  mest  ud- 
fordrende tur  -  for  Københavns  stavs 
spejdere  -  på  Hovedbanegården  tirs- 
dag den  29.  juli  1986.  De  fleste  ankom 
kort  før  togafgang  og  blev  straks  sat  i 
gang  med  en  træningsmanøvre,  der 
bestod  i  at  flytte  ca.  1  ton  proviant  og 
udstyr  fra  Tietgensbroen  ned  til  toget. 

Det  næste  døgn  tilbragtes  på  toget, 
bortset  fra  de  20  minutters  sejltur  og 


togskift  i  Håssleholm.  Vi  stod  af  i  Gå- 
livare,  hvorfra  de  13  af  os  kørte  med 
bus  nordvest  på,  mens  lejrchefen  blev 
transporteret  sammen  med  vores  tre 
lejede  kanoer. 

Ca.  4  timer  senere  ankom  vi  til  Ak- 
kasøens  bred,  hvorfra  vi  første  gang  så 
det  mægtige  Akkamassiv,  et  fjeldter- 
ræn i  1600  meters  højde  på  den  anden 
side  af  søen  -  og  vort  hjemsted  de  næ- 


IV 


ste  8  dage.  Ved  søens  bred  slæbte  vi 
endnu  en  gang  på  den  tunge  bagage 
op  i  en  rutebåd,  som  afgik  fra  flyde- 
dok i  den  oprørte  sø. 

Efter  ca.  1  times  sejlads  nåede  vi 
Akkamassivets  fod  på  den  anden  side. 
Vi  lejrede  os  på  bredden,  mens  Lars 
sammen  med  Peter  Andersson  og 
Hannibal  Hjorth-Nielsen  dannede  et 
rekognosceringshold,  der  roede  ud  i 
kano  for  at  finde  den  helt  rigtige  lejr- 
plads. Klokken  var  blevet  ti  om  afte- 
nen, og  selv  om  det  ikke  blev  mørkt  så 
højt  mod  nord,  var  vi  efterhånden 
godt  trætte,  så  vi  slog  lejr  på  søbred- 
den for  natten,  mens  vi  ventede  på 
kanoholdets  tilbagekomst. 

Da  de  tre  kom  tilbage  henad  mid- 
nat, var  de  lidt  nedslåede  over  resulta- 
tet. Alt  var  sumpet,  hvor  de  havde  væ- 


ret. Vi  besluttede  at  sove  hvor  vi  var. 

Næste  morgen  fandt  Lars  og  Helge 
Nørrung  et  udmærket  sted  nær  ved 
udløbet  af  en  elv  i  Akkasøen.  Der  var 
flade  klipper  og  tørt  græs.  I  løbet  af  et 
par  timer  var  alle  dehagere  samt  den 
tunge  udrustning  fragtet  over  til 
pladsen  i  kanoer  og  i  en  fiskerbåd, 
som  en  samer  stillede  til  rådighed  for 
kun  30  kr. 

Vel  ankommet  til  pladsen  fandt 
drengene  et  endnu  bedre  sted,  en  lejr- 
plads i  to  plateauer  med  skøn  udsigt 
over  Akkasøen  og  Vuojatåtno-elven 
samt  Akkamassivets  tinder  og  glets- 
chere i  baggrunden.  Desuden  var  der 
naturlige  "køkkenskabe"  ind  i  klip- 
perne. Her  fik  vores  berømte  sæk 
tørmælk  en  tør  plads.  Og  her  fik  vi 
tørret  vort  våde  tøj  efter  diverse  inter- 


essante ture  i  løbet  af  ugen. 

Resten  af  dagen  gik  under  højt  hu- 
mør med  teltslagning,  fisketure  på  el- 
ven og  småture  i  terrænet.  En  meget 
smuk  natur  omgav  os  på  alle  sider. 
Ved  dagens  afslutning  takkede  vi  Her- 
ren for  at  have  ført  os  til  dette  ideelle 
sted  uden  uheld. 

Efter  morgensamling  næste  morgen 
(fredag  den  1.  august)  fordelte  vi  os  på 
tre  hikes,  som  gik  over  fredag/lørdag, 
idet  vi  alle  ville  tilbringe  sabbaten 
sammen  i  lejren.  Lars  førte  et  hold  af 
de  største  drenge  -  Hannibal,  Peter 
Andersson,  Martin  Hansen  og  Jakob 
Munk  -  over  elven  og  op  på  Akka- 
massivet.  Palle  Rosenkilde  førte  et 
hold  langs  elven  for  at  finde  fiskeste- 
der. Her  deltog  Peter  Kongskov,  Da- 
vid Dideriksen  og  Daniel  Nørrung. 


Resten,  dvs.  David  Banke,  Sebastian 
Hjorth-Nielsen,  Peter  Andersen, 
Flemming  Knudsen  samt  Helge  sejle- 
de af  sted  i  kanoer  for  at  udforske  sa- 
mernes bopladser  længere  mod  vest. 

Inden  vi  skiltes  fredag,  forberedte 
Lars  os  på  nogle  interessante  oplevel- 
ser og  bad  os  huske  at  drage  paralleller 
til  evangeliet.  Have  tid  til  fællesskab, 
men  også  meditere  for  os  selv  ind 
imellem. 

Drengenes  rapport  søndag  i  forbin- 
delse med  nadver-  og  vidnesbyrdmø- 
det viste,  at  alle  havde  taget  udfor- 
dringen op.  Alle  havde  haft  en  positiv 
oplevelse  til  trods  for  sump  til  livet 
(fjeldturen),  uvejsomt  terræn  (fisketu- 
ren) og  hård  sø  (samerturen).  For 
samtidig  havde  vi  oplevet  flotte  udsig- 
ter, naturfænomener  og  en  interessant 
kultur.  Og  ikke  at  forglemme:  kam- 
meratskabet, som  på  forunderlig  vis 
altid  knyttes  stærkere  sammen  under 
prøver. 

Efter  sabbatshvilet  forelagde  Lars 
igen  et  par  turforslag,  og  vi  gik  alle 
hen  og  fortalte  ham,  hvad  vi  helst  vil- 
le, uden  at  kende  de  andres  ønsker. 
Derved  blev  vi  delt  op  i  nye  grupper, 
så  vi  lærte  flere  godt  at  kende.  Hanni- 
bal, Peter  Andersson  og  Helge  tog  på 
en-dags  bjergbestigning.  Peter  Ander- 
sen, Daniel,  Flemming  og  David  blev 
i  lejren  og  bagte  brød  i  klippeovn 
sammen  med  Palle.  Resten  drog  i  ka- 
noer ud  på  søen  og  sejlede  mod  nord- 


vest for  at  se  hvor  langt  de  kunne  nå  i 
retning  af  Norge  i  den  anden  ende  af 
Akkasøen. 

Bjergturen  gik  over  al  forventning, 
idet  vi  undgik  de  værste  sumpområder 
og  endda  var  så  heldige  at  solen  strå- 
lede klart,  da  vi  nåede  en  top  1060 
meter  oppe,  på  højde  med  de  laveste 
gletschere.  Selv  den  sædvanlige  makre- 
l-i-tomat-frokost på  ugegammelt  rug- 
brød samgte  herligt  heroppe  med  en 
storslået  udsigt  over  søer  og  bjergfor- 
mationer langt  ind  i  Norge. 

Resten  af  ovnbrødet  gjorde  godt,  da 
bjergbestigerne  kom  ned  til  de  andre 
om  aftenen.  Det  var  en  strålende  klar 
aften,  hvor  solen  bogstaveligt  gav 
bjergtoppene  en  glødende  rødlig  farve. 
Og  vejret  var  meget  stille.  Vi  sendte 
kano-holdet  en  tanke.  De  havde  i 
hvert  fald  ikke  kunnet  klage  over  vejr- 
et -  indtil  nu! 

Næste  formiddag  blæste  det  op.  Det 
mærkedes  ikke  så  kraftigt  inde  i  flod- 
mundingen, hvor  lejren  lå.  Men  ka- 
noholdet fik  nok  at  bestille,  da  de 
skulle  tilbage.  Bølgerne  var  så  høje,  at 
flade  sten  måtte  lægges  i  bunden  for  at 
sikre  stabiliteten,  og  der  måtte  sejles  så 
nær  kysten  som  muligt.  Med  fem  ti- 
mers forsinkelse  ankom  de  seks  Nor- 
ges-farere  glade,  men  udmattede. 
Klokken  var  ni  om  aftenen,  da  hele 
lejren  var  samlet  igen.  I  stedet  for  at 
holde  lejrbål,  besluttede  vi  at  holde  en 
kort  andagt  og  sove  mest  muligt,  da  vi 


skulle  op  klokken  4  næste  morgen  og 
bryde  lejren.  Et  planlagt  afsluttende 
lejrbål,  som  vi  havde  forberedt  mens 
vi  ventede  på  kanoholdet,  måtte  vente 
til  et  eller  andet  sted  på  hjemturen. 

Da  vi  vågnede  næste  morgen  var 
temperaturen  faldet  til  7  grader.  Vi 
blev  på  den  måde  mindet  om,  hvor- 
dan vejret  kunne  have  været,  og  hvor 
velsignede  vi  havde  været.  Vi  pakkede 
telte  og  grej  samt  ryddede  lejrpladsen 
for  ethvert  spor  af  mennesker.  Selv  re- 
sten af  tørmælken  blev  slæbt  op  på  en 
klippe  og  næsten  ceremonielt  hældt  ud 
i  Vuojatåtno-elven,  som  havde  givet 
os  livgivende  vand  i  en  hel  uge  til  alt 
fra  storvask  til  nadveren  om  sønda- 
gen. 

Klokken  seks  marcherede/sejlede  vi 
hen  til  rutebådens  anløbsbro,  fik  slæbt 
kanoer  og  grej  (lidt  lettere  denne  gang) 
ombord,  og  snart  sagde  vi  farvel  til 
Akka-massivet,  mens  skumsprøjt  og 
høje  bølger  gav  os  en  herlig  gyngetur 
tværs  over  søen.  Bussen  kom  snart  på 
den  anden  side,  og  vi  befandt  os  et  par 
timer  senere  igen  i  Gålivare,  hvor  vi 
blev  indlogeret  i  en  spejderhytte,  indtil 
toget  afgik  næste  dag. 

Den  spejderhytte  var  en  perfekt 
ramme  om  vores  afsluttende  aften.  Så 
vi  fik  lejrbål  i  pejsen  og  underholdning 
fra  alle  kanter  i  form  af  sang,  digte, 
sketches  og  andre  optrin. 

□ 


VI 


Nyt 

grenspræsidentskab 
i  Horsens 

Horsens  gren  fik  i  november 
nyt  grenspræsidentskab.  Den 
nye  grenspræsident  er  broder 
Ebbe  Rosenkilde,  og  førsterådgiveren 
er  broder  Bent  Fisker  og  andenrådgi- 
veren er  broder  Torben  Jensen. 

□ 


Konkurrence 

Church  Historical  Department  af- 
holder en  konkurrence  for  sidste  dages 
helliges  kunstnere. 

Materialerne  skal  være  Church  Hi- 
storical Department  i  hænde  senest 
den  30.  juni  1987. 

Yderligere  oplysninger  kan  fås  hos 
Translation  Division,  Postfach  1568, 
D-6382  Friedrichsdorf  1, 
009-49-6-172-7103-15. 


□ 


Kirkens 
oversættelses- 
kontor  flyttet 

Materialer  til  Stjernen  skal  for  fremti- 
den sendes  til  følgende  adresse: 
Translation  Division 
Hans  Egedes  Gade  2, 1.  sal 
2200  København  N 
Tlf.:01391366 

Lokalsidernes  redaktør,  broder  Tom 
Ahlmann  Jensen,  kan  nås  på  tlf.: 
01391298. 

□ 


Slægtning  til 
Joseph  Smith  døbt 

Fra  Church  News 

Profeten  Joseph  Smiths  oldebarn, 
den  76-årige  Elizabeth  Grace 
Horner  Hahn  fra  Charlo,  Mon- 
tana  blev  døbt  sidst  i  september  sidste 
år.  Hun  og  hendes  yngre  søster,  Lore- 
na  Horner  Normandeau,  som  nu  bor  i 
St.  Georges,  Utah,  er  de  eneste  efter- 
kommere af  profeten  Joseph  Smith  i 
deres  generation,  der  har  sluttet  sig  til 
kirken.  En  del  af  tip-oldebørnene  og 
deres  børn  igen  har  sluttet  sig  til  kir- 
ken. Søster  Hahn  var  den  ældste  af 
Coral  Cécile  Rebecca  Smith  og  Louis 
Hurst  Horners  4  børn.  Hendes  bedste- 
fader er  Alexander  Hale  Smith,  søn  af 
Joseph  og  Emma  Hale  Smith. 


Oversvømmelse 
i  Roskilde 
nye  kirke 

Af  Tom  Ahlmann  Jensen 

Den  nye  kirkebygning  i  Roskil- 
de stod  parat  til  ibrugtagnin- 
gen, som  skulle  have  været 
den  18.  januar,  da  den  i  juledagene  var 
udsat  for  et  større  uheld.  En  af  byg- 
ningens varmeflader  gik  i  stykker,  og 
tusinder  af  liter  varmt  vand  fossede  ud 
over  tæpper,  gulve  og  døre,  og  dam- 
pene fra  det  varme  vand  forårsagede 
skade  på  de  akustiske  lofter,  og  på 
foldevæggene  således  at  skaden  ialt 
opgøres  til  rundt  regnet  en  million,  og 
ibrugtagningen  af  bygningen  må  ud- 
skydes i  3-4  måneder. 

Uheldet  blev  opdaget  da  dampen 
fra  det  varme  vand  blev  suget  ud  af 
aftrækskanalerne  og  naboerne  troede 
at  der  var  gået  ild  i  bygningen.  Falck 
blev  tilkaldt,  og  da  skaden  var  besigti- 
get satte  de  5  fugtighedssugere  ind,  og 
det  tog  dem  og  et  affugtningsfirma  en 
halv  snes  dage  at  fjerne  vand  og  fug- 
tighed. 

Roskilde  ward  blev  hjemløse  ved 
ulykken,  da  den  gamle  kirkebygning 
er  solgt  til  kommunen,  der  i  midten  af 
januar  forventede  at  overtage  den  til 
undervisningsformål  i  forbindelse  med 
det  nærliggende  skibsmuseum.  Ved  en 
opringning  til  kommunen,  og  efter  af- 
tale med  skibsmuseet  blev  der  dog  gi- 
vet tilladelse  til  at  medlemmerne  måtte 
anvende  den  gamle  bygning  indtil 
skaderne  på  den  nye  er  blevet  udbe- 
dret. 

Skæbnen  havde  dog  endnu  et  kort 
oppe  i  ærmet,  idet  et  frossent  vandrør 
i  den  gamle  kirkebygning  efter  optø- 
ning sendte  nogle  hundrede  liter  varmt 
vand  ud  i  køkken  og  helt  ned  i  kælde- 
ren, men  ved  en  nærmere  besigtigelse 
viste  det  sig,  at  skaden  var  yderst  be- 
grænset, og  efter  en  enkelt  søndag  i 
kirkebygningen  på  Priorvej  i  Køben- 
havn kunne  Roskilde  ward  igen  mø- 
des i  den  gamle  bygning. 

□ 


7  unge  på  3-dags  mission  i  København 


Syv  forventningsfulde  og  lidt 
nervøse  unge  mennesker  fra 
Københavns  3.  ward  i  alderen 
14-16  år  mødte  den  5.  december  1986 
op  i  kirkebygningen  for  at  få  tildelt  en 
missionær,  som  de  skulle  arbejde 
sammen  med  i  wardets  område  i  de 
næste  3  dage.  Wardets  missionsleder, 
broder  Bent  Leit,  havde  arrangeret  en 
week-end  mission,  hvor  de  unge  kun- 
ne få  et  lille  praktisk  indblik  i,  hvad 
det  vil  sige  at  være  missionær.  Sam- 
men med  deres  kammerat  skulle  de 
efterleve  alle  missionærreglerne,  hvil- 


ket bl.a.  betød,  at  de  måtte  tidligt  op 
og  studere  evangeliet  på  egen  hånd, 
have  fælles  studium  sammen  med  der- 
es kammerat,  ud  at  banke  på  døre, 
undervise  i  evangeliet  og  bære  vidnes- 
byrd, forklare  om  Mormons  Bog  etc.  i 
3  dage.  Desuden  havde  de  en  lille  3- 
timers  "fridag"  og  var  med  til  et  di- 
striksmøde  for  missionærerne. 

Nervøsiteten  forsvandt  dog  hurtigt, 
og  begejstringen  voksede  hos  de  unge 
mennesker,  såvel  som  hos  de  fuld- 
tidsmissionærer  de  arbejdede  sammen 
med.   Der   blev   knyttet  venskaber 


makkerparrene  imellem,  og  ved  det 
afsluttende  vidnesbyrdmøde  bar  alle 
syv  unge  mennesker  vidnesbyrd  om 
hvor  opbyggende  og  fantastisk  en  op- 
levelse det  havde  været  for  dem.  De 
havde  alle  fået  lyst  til  at  tage  på  missi- 
on når  de  blev  gamle  nok.  På  billedet 
ses  de  syv  ungdomsmissionærer, 
Matthew  Jensen,  Sally  Jensen,  Liza 
Edsberg,  Thomas  Olsen,  Peter  Bloch 
Johansen,  Liselotte  Reimer  og  Micha- 
el Sprehn,  sammen  med  deres  missio- 
nærkammerater og  broder  Leit. 
Tom  A.  Jensen  □ 


Århus  stav  kalder  missionspræsidentskab 


Af  Tom  Ahlmann  Jensen 

Ved  opløsningen  af  halvfjerdser- 
nes kvorum  blev  det  nødven- 
digt at  kalde  et  missionspræsi- 
dentskab i  staven,  og  i  Århus  har  man 
kaldet  broder  Jørn  Holm  Bendtsen  fra 
højrådet  som  stavens  missionspræsi- 
dent,  og  han  har  til  rådgivere  valgt 
broder  Ole  Koster  og  broder  Benny  P. 
Jensen,  som  begge  tjener  som  mis- 
sionsledere  i  hhv.  Odense  og  Århus. 
"Vi  har  mange  planer,"  siger  præsi- 


dent Bendtsen.  "Til  marts  vil  vi  afhol- 
de en  'Missionær-special'  for  stavsmis- 
sionærer,  hvor  de  vil  få  undervisning  i 
at  missionere,  og  hvor  vi  bl.a.  vil  bru- 
ge videooptagelser  til  at  vise  dem 
hvordan  man  kan  forbedre  sin  teknik. 
Vi  vil  også  afholde  en  week-end  missi- 
on for  de  unge,  og  til  sommer,  fra  den 
22  til  den  28  juni  bliver  der  afholdt  en 
ungdomsmission.  For  dem  der  allere- 
de har  været  på  mission  vil  der,  i  lig- 


hed med  tidligere  år,  blive  afholdt  en 
missionær-reunion  på  stavsplan,  og 
den  kommer  til  at  foregå  den  17.  ok- 
tober, og  fra  oktober  til  december  vil 
vi  køre  programmet  'Vogt  mine  får,' 
med  forskellige  valgmuligheder,  så  det 
kommer  til  at  passe  til  stavens  forskel- 
lige enheder,  som  jo  ikke  alle  har  de 
samme  vilkår  at  arbejde  under." 

□ 


VIII 


